CELEX: 42013X0327(02)
Language: el
Date: 2013-03-27 00:00:00
Title: Τροποποιήσεις 2013 στον κανονισμό αριθ. 58 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση: I. Οπίσθιων προστατευτικών διατάξεων έναντι ενσφήνωσης (ΟΠΔΕ) — II. Οχημάτων σε σχέση με την εγκατάσταση ΟΠΔΕ εγκεκριμένου τύπου — III. Οχημάτων σε σχέση με την οπίσθια προστασία έναντι ενσφήνωσης (ΟΠΕ)

27.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/34
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html
   Τροποποιήσεις 2013 στον κανονισμό αριθ. 58 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση:
   
               I.
            
            
               Οπίσθιων προστατευτικών διατάξεων έναντι ενσφήνωσης (ΟΠΔΕ)
            
         
               II.
            
            
               Οχημάτων σε σχέση με την εγκατάσταση ΟΠΔΕ εγκεκριμένου τύπου
            
         
               III.
            
            
               Οχημάτων σε σχέση με την οπίσθια προστασία έναντι ενσφήνωσης (ΟΠΕ)
            
         Τροποποιήσεις του κανονισμού αριθ. 58 που δημοσιεύθηκε στην ΕΕ L 232 της 30.8.2008
   
   Οι οποίες περιλαμβάνουν τα εξής:
   
                
            
            
               Συμπλήρωμα 1 της σειράς τροποποιήσεων 02 — Ημερομηνία έναρξης ισχύος: 26 Ιουλίου 2012
            
         
                
            
            
               Διορθωτικό 1 στην τροποποίηση 1 της αναθεώρησης 2 του κανονισμού — Ημερομηνία έναρξης ισχύος: 26 Ιουλίου 2012
            
         
                
            
            
               Συμπλήρωμα 2 της σειράς τροπολογιών 02 — Ημερομηνία έναρξης ισχύος: 18 Νοεμβρίου 2012
            
         
                
            
            
               Συμπλήρωμα 3 της σειράς τροπολογιών 02 — Ημερομηνία έναρξης ισχύος: 15 Ιουλίου 2013
            
         
      Τροποποιήσεις στο κυρίως κείμενο του κανονισμού
   
   Η παράγραφος 1.1.1 αντικαθίσταται από το ακόλουθο κείμενο:
   
               «1.1.1.
            
            
               ΤΜΗΜΑ I: τις ΟΠΔΕ που προορίζονται να τοποθετηθούν σε οχήματα των κατηγοριών M, N και O (1)·».
            
         Η παράγραφος 1.1.2 αντικαθίσταται από το ακόλουθο κείμενο:
   
               «1.1.2.
            
            
               ΤΜΗΜΑ ΙΙ: την εγκατάσταση σε οχήματα των κατηγοριών M, N και O (1) των ΟΠΔΕ που έχουν λάβει έγκριση τύπου σύμφωνα με το τμήμα Ι του παρόντος κανονισμού·».
            
         Η παράγραφος 1.1.3 αντικαθίσταται από το ακόλουθο κείμενο:
   
               «1.1.3.
            
            
               ΤΜΗΜΑ III: οχήματα των κατηγοριών Μ, Ν και Ο (1) που είναι εξοπλισμένα με ΟΠΔΕ η οποία δεν έχει εγκριθεί χωριστά σύμφωνα με το τμήμα Ι του παρόντος κανονισμού ή έχουν σχεδιαστεί και/ή εξοπλιστεί κατά τρόπον ώστε να είναι δυνατόν να θεωρηθεί ότι τα κατασκευαστικά μέρη τους επιτελούν πλήρως ή εν μέρει τη λειτουργία της ΟΠΔΕ.».
            
         Παρεμβάλλεται νέα παράγραφος 1.1.4 [με υποσημείωση (1)], ως εξής:
   
               «1.1.4.
            
            
               Οχήματα των κατηγοριών M1, M2, M3, N1, O1 και O2 (1) για λόγους οπίσθιας προστασίας έναντι ενσφήνωσης.».
            
         Η υποσημείωση 1 αντικαθίσταται από το ακόλουθο κείμενο:
   
      
                  «(1)
               
               
                  Όπως ορίζεται στο ενοποιημένο ψήφισμα σχετικά με την κατασκευή οχημάτων (R.E.3) (έγγραφο ECE/TRANS/WP.29/78/Αναθ.2, παράγραφος 2.».
               
            
   Η παράγραφος 2 αντικαθίσταται από το ακόλουθο κείμενο:
   
      «2.   ΓΕΝΙΚΕΣ ΑΠΑΙΤΗΣΕΙΣ»
   
   Παρεμβάλλονται νέες παράγραφοι 2.1 έως 2.3 [η υποσημείωση (1) παραμένει αμετάβλητη], ως εξής:
   
               «2.1.
            
            
               Όλα τα οχήματα κατασκευάζονται και/ή εξοπλίζονται ούτως ώστε να προσφέρουν αποτελεσματική προστασία σε όλο τους το πλάτος έναντι ενσφήνωσης των οχημάτων που αναφέρονται στην παράγραφο 1 του παρόντος κανονισμού στην περίπτωση οπίσθιας σύγκρουσης με οχήματα των κατηγοριών M1 και N1 (1).
            
         
               2.2.
            
            
               Το όχημα δοκιμάζεται υπό τις συνθήκες που προβλέπονται στην παράγραφο 2 του παραρτήματος 5.
            
         
               2.3.
            
            
               Κάθε όχημα που ανήκει σε μια από τις κατηγορίες M1, M2, M3, N1, O1 ή O2 θεωρείται ότι πληροί την προαναφερόμενη προϋπόθεση:
               
                           α)
                        
                        
                           εάν πληροί τις ίδιες προϋποθέσεις που προβλέπονται στο τμήμα ΙΙ ή στο τμήμα ΙΙΙ, ή
                        
                     
                           β)
                        
                        
                           εάν η απόσταση από το έδαφος του οπίσθιου μέρους του κενού οχήματος δεν υπερβαίνει τα 550 mm σε πλάτος που δεν είναι βραχύτερο περισσότερο από 100 mm σε κάθε πλευρά από το πλάτος του οπίσθιου άξονα (εξαιρουμένου οιουδήποτε εξογκώματος των ελαστικών επισώτρων πλησίον του εδάφους), ή
                        
                     
                           γ)
                        
                        
                           ωστόσο, στην περίπτωση οχημάτων των κατηγοριών O1 και O2 των οποίων τα επίσωτρα προεξέχουν κατά περισσότερο από το ήμισυ του πλάτους τους από το αμάξωμα (εξαιρουμένων των καλυμμάτων του τροχού) ή από το πλαίσιο, αν δεν υπάρχει αμάξωμα, η απόσταση από το έδαφος του οπίσθιου μέρους του κενού οχήματος δεν υπερβαίνει τα 550 mm σε πλάτος που δεν είναι βραχύτερο από 100 mm σε κάθε πλευρά και αφαιρείται από την απόσταση που υπολογίζεται μεταξύ των πλέον ακραίων εσωτερικών σημείων των επισώτρων (εξαιρουμένου οιουδήποτε εξογκώματος των ελαστικών επισώτρων πλησίον του εδάφους).
                        
                     Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα.
               Οι απαιτήσεις της παραγράφου 2.3 στοιχεία β) και γ) παραπάνω πληρούνται τουλάχιστον σε μια γραμμή:
               
                           α)
                        
                        
                           που βρίσκεται σε απόσταση έως 450 mm από το οπίσθιο άκρο του οχήματος·
                        
                     
                           β)
                        
                        
                           που δεν παρουσιάζει διακοπές μεγαλύτερες από 200 mm.».
                        
                     
         Η παράγραφος 15.1 αντικαθίσταται από το ακόλουθο κείμενο:
   
               «15.1.
            
            
               Εάν το όχημα που έχει υποβληθεί για έγκριση δυνάμει του παρόντος κανονισμού είναι εφοδιασμένο με εγκεκριμένη ΟΠΔΕ και πληροί τις απαιτήσεις της παραγράφου 16 παρακάτω και έχει υποβληθεί σε δοκιμή σύμφωνα με τους όρους της παραγράφου 2.2, θα χορηγείται έγκριση στον εν λόγω τύπο οχήματος.».
            
         Η παράγραφος 16.2 αντικαθίσταται από το ακόλουθο κείμενο:
   
               «16.2.
            
            
               Το πλάτος της οπίσθιας προστατευτικής διάταξης δεν πρέπει σε κανένα σημείο να υπερβαίνει το πλάτος του οπίσθιου άξονα μετρούμενο στα ακραία σημεία των τροχών, εξαιρουμένου του εξογκώματος των ελαστικών επισώτρων πλησίον του εδάφους, ούτε πρέπει η ΟΠΔΕ να είναι περισσότερο από 100 mm βραχύτερη σε κάθε πλευρά. Όταν η διάταξη περιλαμβάνεται ή ενσωματώνεται στο αμάξωμα του οχήματος το οποίο επεκτείνεται πέρα από το πλάτος του οπίσθιου άξονα, η απαίτηση ότι το πλάτος της ΟΠΔΕ δεν πρέπει να υπερβαίνει το πλάτος του οπίσθιου άξονα δεν ισχύει. Ωστόσο, στην περίπτωση οχημάτων των κατηγοριών O1 και O2 των οποίων τα επίσωτρα προεξέχουν κατά περισσότερο από το ήμισυ του πλάτους τους από το αμάξωμα (εξαιρουμένων των καλυμμάτων των τροχών) ή από το πλαίσιο, αν δεν υπάρχει αμάξωμα, το πλάτος της ΟΠΔΕ δεν πρέπει να είναι βραχύτερο από 100 mm σε κάθε πλευρά, αφαιρούμενο από την απόσταση που υπολογίζεται μεταξύ των πλέον ακραίων εσωτερικών σημείων των επισώτρων (εξαιρουμένου οιουδήποτε εξογκώματος των ελαστικών επισώτρων πλησίον του εδάφους). Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα. Επιπλέον, οι απαιτήσεις των παραγράφων 3.1.2 και 3.1.3 του παραρτήματος 5 όσον αφορά την απόσταση των σημείων επιβολής των δυνάμεων δοκιμής από τις εξωτερικές άκρες των οπίσθιων τροχών (παράρτημα 1 παράγραφος 7) πρέπει να επαληθεύονται και να καταγράφονται στο έντυπο κοινοποίησης έγκρισης τύπου.».
            
         Η παράγραφος 24.1 αντικαθίσταται από το ακόλουθο κείμενο:
   
               «24.1.
            
            
               Εάν το όχημα που έχει υποβληθεί προς έγκριση σύμφωνα με τον παρόντα κανονισμό πληροί τις απαιτήσεις της παραγράφου 2.3 στοιχείο β) ή γ) ή της παραγράφου 25 και έχει υποβληθεί σε δοκιμή σύμφωνα με τους όρους της παραγράφου 2.2, θα χορηγείται έγκριση στον συγκεκριμένο τύπο οχήματος.».
            
         Η παράγραφος 25.3 αντικαθίσταται από το ακόλουθο κείμενο:
   
               «25.3.
            
            
               Το πλάτος της ΟΠΕ δεν πρέπει σε κανένα σημείο να υπερβαίνει το πλάτος του οπίσθιου άξονα μετρούμενο στα ακραία σημεία των τροχών, εξαιρουμένου του εξογκώματος των ελαστικών επισώτρων πλησίον του εδάφους, ούτε πρέπει να είναι περισσότερο από 100 mm βραχύτερο σε κάθε πλευρά. Όταν η διάταξη περιλαμβάνεται ή ενσωματώνεται στο αμάξωμα του οχήματος το οποίο επεκτείνεται πέρα από το πλάτος του οπίσθιου άξονα, η απαίτηση ότι το πλάτος της ΟΠΕ δεν πρέπει να υπερβαίνει το πλάτος του οπίσθιου άξονα δεν ισχύει. Ωστόσο, στην περίπτωση οχημάτων των κατηγοριών O1 και O2 των οποίων τα επίσωτρα προεξέχουν κατά περισσότερο από το ήμισυ του πλάτους τους από το αμάξωμα (εξαιρουμένων των καλυμμάτων του τροχού) ή από το πλαίσιο αν δεν υπάρχει αμάξωμα, το πλάτος της ΟΠΕ δεν πρέπει να είναι βραχύτερο από 100 mm αφαιρούμενο από την απόσταση που υπολογίζεται μεταξύ των εσωτερικών άκρων των επισώτρων (εξαιρουμένου οιουδήποτε εξογκώματος των ελαστικών επισώτρων πλησίον του εδάφους), σε κάθε πλευρά. Όταν υπάρχουν περισσότεροι του ενός οπίσθιοι άξονες, το πλάτος που εξετάζεται είναι αυτό του ευρύτερου οπίσθιου άξονα. Επιπλέον, οι απαιτήσεις των παραγράφων 3.1.2 και 3.1.3 του παραρτήματος 5 όσον αφορά την απόσταση των σημείων επιβολής των δυνάμεων δοκιμής από τις εξωτερικές άκρες των οπίσθιων τροχών (παράρτημα 1 παράγραφος 7) πρέπει να επαληθεύονται και να καταγράφονται στο έντυπο κοινοποίησης έγκρισης τύπου.».
            
         Η παράγραφος 31.3 αντικαθίσταται από το ακόλουθο κείμενο:
   
               «31.3.
            
            
               Ύστερα από 18 μήνες από την έναρξη ισχύος του παρόντος κανονισμού, όπως τροποποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό:
               
                           α)
                        
                        
                           απορρίπτουν τύπο κατασκευαστικού στοιχείου ή χωριστής τεχνικής μονάδας που δεν πληροί τις απαιτήσεις του τμήματος Ι του παρόντος κανονισμού, όπως τροποποιήθηκε με τη σειρά τροποποιήσεων 02·
                        
                     
                           β)
                        
                        
                           χορηγούν εγκρίσεις μόνον εάν ο τύπος του προς έγκριση κατασκευαστικού στοιχείου ή χωριστής τεχνικής μονάδας πληροί τις απαιτήσεις του τμήματος Ι του παρόντος κανονισμού, όπως τροποποιήθηκε με τη σειρά τροποποιήσεων 02·
                        
                     
                           γ)
                        
                        
                           απαγορεύουν την εγκατάσταση κατασκευαστικού στοιχείου ή χωριστής τεχνικής μονάδας που δεν πληροί τις απαιτήσεις των τμημάτων Ι και ΙΙ του παρόντος κανονισμού, όπως τροποποιήθηκε με τη σειρά τροποποιήσεων 02.».
                        
                     
         Η παράγραφος 31.5 αντικαθίσταται από το ακόλουθο κείμενο:
   
               «31.5.
            
            
               Ύστερα από 48 μήνες από την ημερομηνία έναρξης ισχύος του παρόντος κανονισμού, όπως τροποποιήθηκε με τη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό:
               
                           α)
                        
                        
                           χορηγούν εγκρίσεις μόνον εάν ο τύπος του προς έγκριση οχήματος πληροί τις απαιτήσεις της παραγράφου 2.3 στοιχείο β) ή γ) ή του τμήματος ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 02·
                        
                     
                           β)
                        
                        
                           απορρίπτουν εθνική ή περιφερειακή έγκριση τύπου και αρνούνται την πρώτη εθνική ή περιφερειακή ταξινόμηση (πρώτη θέση σε κυκλοφορία) οχήματος που δεν πληροί τις απαιτήσεις της παραγράφου 2.3 στοιχείο β) ή γ) ή του τμήματος ΙΙΙ του παρόντος κανονισμού, όπως τροποποιήθηκε με τη σειρά τροποποιήσεων 02.».
                        
                     
         
      Τροποποιήσεις παραρτημάτων
   
   Το παράρτημα 3 τροποποιείται ως εξής:
   […]
   τύπου οχήματος σε σχέση με την οπίσθια προστασία έναντι ενσφήνωσης (ΟΠΕ) σύμφωνα με την παράγραφο 2.3 στοιχείο β) / την παράγραφο 2.3 στοιχείο γ) / το τμήμα ΙΙΙ (2) του κανονισμού αριθ. 58.
   […]
   Η παράγραφος 3.1.2 του παραρτήματος 5 αντικαθίσταται από το ακόλουθο κείμενο:
   
               «3.1.2.
            
            
               Στις περιπτώσεις που προβλέπονται στις παραγράφους 1.1.1 και 1.1.2 του παρόντος παραρτήματος, οριζόντια δύναμη 50 kN ή ίση προς το 25 % της δύναμης που δημιουργείται από τη μέγιστη μάζα του οχήματος —όποια είναι μικρότερη— εφαρμόζεται διαδοχικά σε δύο σημεία που ευρίσκονται 300 + 25 mm από τα διαμήκη επίπεδα που εφάπτονται των εξωτερικών άκρων των τροχών στον οπίσθιο άξονα ή της ΟΠΔΕ, εάν υπερβαίνει το πλάτος του οπίσθιου άξονα, και σε τρίτο σημείο που ευρίσκεται επί της γραμμής που συνδέει τα εν λόγω δύο σημεία στο μέσο κατακόρυφο επίπεδο του οχήματος.».